**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PATALPŲ TILTŲ G. 8, KLAIPĖDOJE, SKYRIMO SEIMO NARIUI ALGIMANTUI KIRKUČIUI**

2016-12-30 Nr. T1-357

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir Lietuvos Respublikos Seimo statuto 13 straipsnio 2 dalimi, Klaipėdos miesto savivaldybės taryba nusprendžia:

1. Leisti Klaipėdos miesto savivaldybės administracijai skirti Lietuvos Respublikos Seimo nariui Algimantui Kirkučiui, išrinktam Klaipėdos miesto vienmandatėje Baltijos rinkiminėje apygardoje, 2016–2020 metų kadencijos Seimo nario įgaliojimų laikui Klaipėdos miesto savivaldybės administracijos patikėjimo teise valdomas, savivaldybei nuosavybės teise priklausančias 18,58 kv. metro bendrojo ploto negyvenamąsias patalpas Tiltų g. 8, Klaipėdoje (pastato, kuriame yra patalpos, unikalus Nr. 2190-0008-9019, pastato žymėjimas plane – 2E2p, patalpų žymėjimo indeksai: ½ 1-1 (4,42 kv. m), ½ 1-2 (0,97 kv. m), 1-3 (11,17 kv. m), dalis patalpos 1-5 (2,00 kv. m), ir jas išlaikyti.

2. Pavesti Klaipėdos miesto savivaldybės administracijos direktoriui pasirašyti sutartį su Lietuvos Respublikos Seimo nariu Algimantu Kirkučiu dėl sprendimo 1 punkte nurodyto turto.

3. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Turto skyriaus vyriausioji specialistė

Simona Razgutė-Mažūnienė, tel. 39 61 79

2016-12-12